Hanns Ernst Jäger

**Hanns Ernst Jäger** (født 1. januar 1910 i Wien, død 15. august 1973 i München) var en østerriksk skuespiller og stemmeskuespiller.

## Liv og virke
Jägers far var tilknyttet politiet, med stillingen «Kriminalrat». Selv tok Jäger Abitur (artium) før han studerte jus og medisin. Han fikk sin scenedebut i 1937 på Scala-teateret i Wien. Senere ble han engasjert i Linz, Graz og Chemnitz. Mellom 1941 og 1944 arbeidet han i Darmstadt. Her spilte han rollene Karl Moor i *[[Die Räuber]]*, hadde hovedrollen i *[[Egmont (Goethe)|Egmont]]*, Achilles i *[[Penthesilea (Kleist)|Penthesileia]]*, Leicester i *[[Maria Stuart (skuespill)|Maria Stuart]]*, hovedrollen i *[[Faust (Goethe)|Goethes Faust]]*, Tellheim i *[[Minna von Barnhelm]]* og Marcus Antonius i *[[Julius Cæsar (skuespill)|Julius Cæsar]]*.

Under krigen var han soldat, og satt i krigsfangenskap. Etter at han ble løslatt arbeidet han i Baden-Baden, Essen, Mannheim og Frankfurt am Main. I 1951 kom han til Schauspielhaus Bochum, der han ble frem til 1955. Mellom 1955 og 1958 arbeidet han ved Burgtheater i Wien. Etter det jobbet han som frilanser, blant annet i Essen, Karlsruhe, Mannheim, Frankfurt, München og Wien.

Jäger ble særlig kjent gjennom oppsetninger av Bertolt Brechts stykker. Han legemliggjorde Puntila i *[[Herr Puntila und sein Knecht Matti]]*, Schweyk i *[[Schweyk im Zweiten Weltkrieg]]*, Galilei in *[[Leben des Galilei]]*, kokken i *[[Mor Courage og barna hennes|Mor Godhjerta]]* og et dusintalls ganger den skriftlærde Adzak i *[[Der kaukasische Kreidekreis]]*.

Andre roller var, i Bochum, hovedrollen i Heinrich von Kleists *[[Amphitryon (Kleist)|Amphitryon]]*, kurfyrste i *[[Prinz Friedrich von Homburg]]*, Marquis Posa i *[[Don Karlos (Schiller)|Don Karlos]]*, Lopachin i *[[Kirsebærhagen]]*, Shylock i *[[Kjøpmannen i Venedig]]* (1952) og hovedrollen i *[[Othello]]*.

Han spilte også dommeren Adam i *[[Der zerbrochne Krug]]*, Theodor i Hugo von Hofmannsthals Posse *[[Der Unbestechliche]]* (1961, Theater am Kurfürstendamm), tjeneren Ludwig i Martin Walsers skuespill *Überlebensgroß Herr Krott* (1964, Staatstheater Stuttgart), Xanter i urfremføringen av Herbert Asmodis *Stirb und werde* (1967) og Käsebier i Rolf Schneiders *Dieb und König* (1969).

Jäger gjesteopptrådte ved Ruhrfestspiele i Recklinghausen blant annet som pastor Parish i Arthur Millers *[[The Crucible]] (*Smeltedigelen*) (1966) og sin signaturrolle som Schweyk (1967).

Jäger fikk også mange roller som stemmeskuespiller. Han spilte blant annet Vince Langham i den ellevte episoden av [[Paul Temple]]. Tittelen på episoden var *Paul Temple und der Fall Genf*. Også [[René Deltgen]], [[Irmgard Först]] og [[Paul Klinger]] deltok.

Under en fremføring av *Herr Puntila und sein Knecht Matti'' fikk han et illebefinnende, og døde på et sykehus i München av hjertesvikt.

## Filmografi (utvalg)
* 1955: Der Bär
* 1955: Dunja
* 1959: Og bakom synger skogene
* 1960: Straffebataljon 999
* 1960: Division Brandenburg
* 1960: Es ist soweit (Durbridge)
* 1961: Die Ehe des Herrn Mississippi
* 1961: Schweyk im Zweiten Weltkrieg
* 1963: Das Kriminalmuseum: Die Frau im Nerz
* 1965: Der Kardinal von Spanien
* 1968: Das Schloß
* 1969: Hotel Royal
* 1970: Der Kommissar: Der Mord an Frau Klett 
* 1972: Der Kommissar: Ende eines Humoristen
* 1973: Die Reise nach Mallorca

## Hørespill (utvalg)
* 1953: Wem gehört der Peter? – Regi: Kurt Meister (12 Teile)
* 1953: Sie klopfen noch immer – Regi: Eduard Hermann
* 1954: Der Durchbruch – Regi: Eduard Hermann
* 1955: Die Zerstörung von Slawasch – Regi: Fritz Schröder-Jahn
* 1956: Die Tragödie auf der Jagd – Regi: Eduard Hermann
* 1960: Der Doppelgänger – Regi: Gustav Burmester
* 1960: Der Reigenprozeß – oder: Die Kunst Anstoß zu nehmen – Regi: Fritz Schröder-Jahn
* 1961: Maigret und die Bohnenstange (etter Georges Simenon, bearbeidet av Gert Westphal - Regi: Heinz-Günter Stamm
* 1962: Das Verhör des Lukullus - Regi: Rudolf Noelte
* 1964: Schwarze Memoiren – Regi: Paul Land (8 Teile)
* 1964: Auferstehung – Regi: Cläre Schimmel
* 1964: Der Prozeß um des Esels Schatten - Regi: Otto Kurth
* 1964: Die Ratten – Regi: Walter Ohm
* 1965: Verlaine Twist – Regi: Otto Düben
* 1966: Der Hund von Baskerville – Regi: Heinz-Günter Stamm
* 1966: Paul Temple und der Fall Genf – Regi: Otto Düben (6 Teile)
* 1967: Die sieben tugendhaften Todsünden – Regi: Otto Düben

## Referanser


## Eksterne lenker
*